CELEX: 62018CA0446
Language: mt
Date: 2020-05-14 00:00:00
Title: Kawża C-446/18: Sentenza tal-Qorti tal-Ġustizzja (It-Tieni Awla) tal-14 ta’ Mejju 2020 (talba għal deċiżjoni preliminari tan-Nejvyšší správní soud – ir-Repubblika Ċeka) – AGROBET CZ, s.r.o. vs Finanční úřad pro Středočeský kraj (Rinviju għal deċiżjoni preliminari – Sistema komuni ta’ taxxa fuq il-valur miżjud (VAT) – Direttiva 2006/112/KE – Tnaqqis tal-VAT tal-input imħallsa – Eċċess tal-VAT – Retenzjoni tal-eċċess wara l-ftuħ ta’ proċedura ta’ verifika fiskali – Talba għal rimbors tal-parti mill-eċċess marbuta ma’ tranżazzjonijiet li ma humiex koperti minn din il-proċedura – Rifjut tal-awtorità tat-taxxa)

20.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 240/3
            
         
      Sentenza tal-Qorti tal-Ġustizzja (It-Tieni Awla) tal-14 ta’ Mejju 2020 (talba għal deċiżjoni preliminari tan-Nejvyšší správní soud – ir-Repubblika Ċeka) – AGROBET CZ, s.r.o. vs Finanční úřad pro Středočeský kraj
      (Kawża C-446/18) (1)
      
      (Rinviju għal deċiżjoni preliminari - Sistema komuni ta’ taxxa fuq il-valur miżjud (VAT) - Direttiva 2006/112/KE - Tnaqqis tal-VAT tal-input imħallsa - Eċċess tal-VAT - Retenzjoni tal-eċċess wara l-ftuħ ta’ proċedura ta’ verifika fiskali - Talba għal rimbors tal-parti mill-eċċess marbuta ma’ tranżazzjonijiet li ma humiex koperti minn din il-proċedura - Rifjut tal-awtorità tat-taxxa)
      (2020/C 240/03)
      Lingwa tal-kawża: iċ-Ċek
      
         Qorti tar-rinviju
      
      Nejvyšší správní soud
      
         Partijiet fil-kawża prinċipali
      
      
         Rikorrenti: AGROBET CZ, s.r.o.
      
         Konvenut: Finanční úřad pro Středočeský kraj
      
         Dispożittiv
      
      L-Artikoli 179, 183 u 273 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, moqrija fid-dawl tal-prinċipju ta’ newtralità fiskali, għandhom jiġu interpretati fis-sens li ma jipprekludux leġiżlazzjoni nazzjonali li ma tipprevedix il-possibbiltà għall-awtorità tat-taxxa li, qabel it-tmiem ta’ proċedura ta’ verifika fiskali dwar dikjarazzjoni tat-taxxa fuq il-valur miżjud (VAT) li tindika eċċess għal perijodu taxxabbli partikolari, tirrimborsa l-parti minn dan l-eċċess li tirrigwarda tranżazzjonijiet li ma jkunux koperti minn din il-proċedura meta tkun infetħet, sa fejn ma jkunx possibbli li jiġi ddeterminat b’mod ċar, preċiż u inekwivoku li eċċess tal-VAT, li l-ammont tiegħu jista’ jkun inqas minn dak relatat ma’ tranżazzjonijiet li ma jkunux koperti mill-imsemmija proċedura, jissussisti indipendentement mill-eżitu tagħha, aspett li għandu jiġi vverifikat mill-qorti tar-rinviju.
      
         (1)  ĠU C 328, 17.09.2018.